ELJÁRÁSREND

A Győr-Moson-Sopron Vármegyei Katasztrófavédelmi Igazgatóságnál igénybe vehető szállásokhoz és terembérletekhez.

1. A GYMS VMKI vendégszobái, bérelhető termei és azok férőhelyei:
2. GYMS VMKI - Győr-Sáráspusztai Kiképzőbázis vendégpihenője (9029 Győr, Szitásdomb utca 69.): 1 db 2x6 férőhelyes szobával rendelkező pihenőhelyiség,
3. GYMS VMKI - Győr-Sáráspusztai Kiképzőbázis tanterem (9029 Győr, Szitásdomb utca 69.): 1 db 50 fő befogadására alkalmas tanterem,
4. GYMS VMKI és Győr KvK (9021 Győr, Munkácsy Mihály u. 4.): 1 db két ágyas szoba, ami 2 db fotelággyal pót ágyazható,
5. GYMS VMKI tanácsterem (9021 Győr, Munkácsy Mihály u. 4.): 1 db 65fő befogadására képes konferenciaterem,
6. GYMS VMKI – Mosonmagyaróvár Katasztrófavédelmi Kirendeltség (9300 Mosonmagyaróvár, Alkotmány utca 16.): 2 db két ágyas szoba,
7. GYMS VMKI – Mosonmagyaróvár Katasztrófavédelmi Kirendeltség tanácsterem (9300 Mosonmagyaróvár, Alkotmány utca 16.): 1 db 45 fő befogadására alkalmas tanácsterem,
8. GYMS VMKI – Kapuvár Katasztrófavédelmi Kirendeltség tanterem (9330 Kapuvár, Szent István király utca 21.): 1 db 40 fő befogadására alkalmas tanterem,
9. GYMS VMKI – Sopron Katasztrófavédelmi Kirendeltség oktatóterem (9400 Sopron, Vitnyédi utca 15.): 1 db 30 fő befogadására alkalmas oktatóterem,
10. GYMS VMKI – Sopron Katasztrófavédelmi Kirendeltség vendégpihenő (9400 Sopron, Vitnyédi utca 15.): 2 db 2 fő befogadására alkalmas vendégpihenő.
11. A vendégszobák elsősorban a katasztrófavédelem szervezetében dolgozók és családtagjaik ellátását szolgálják.
12. Szabadkapacitás terhére a BM szervek alkalmazásában álló személyek és családtagjaik elhelyezése is biztosítható.
13. A terembérleteknél elsődlegesen a katasztrófavédelmi feladatokhoz kapcsolódó rendezvényeket kell előnyben részesíteni.
14. Szabadkapacitás terhére más rendvédelmi szervek részére a terembérlet engedélyezhető.
15. A vendégszobák/termek igénybevételét a GYMS VMKI ingatlangazdálkodási kiemelt főelőadója koordinálja. Az igénybevételéről minden esetben tájékoztatni kell adott szervezeti egység épületében található híradó ügyeletet.
16. A szobák és a berendezés állapotának ellenőrzése a gazdasági igazgatóhelyettesi szervezet, műszaki osztálya és a műszaki biztonsági tisztek feladata.
17. A szobák igénybevételéért fizetendő térítési díj a mindenkor hatályos önköltség számítási szabályzatban kerül rögzítésre. Az önköltség számítási szabályzattól eltérni – adható kedvezmény térítésmentes és kedvezményes térítés formájában az igénylő írásbeli kérelemre – igazgatói, vagy helyettesei engedélyével lehet egyedi elbírálással.
18. A 1. a)-i) pontban jelölt vendégszobák esetében az igénylőket az objektum területén történő mozgáshoz a ki- és beléptetésről szóló igazgatói intézkedésben meghatározott vendég belépővel kell ellátni. A vendégszobák kulcsának kiadására a vonatkozó igazgatói intézkedés előírásai érvényesek.
19. A bérlemények igénybevételével kapcsolatos a költséget az igénybe vevő a költségvetési osztály által kiállított számla alapján a GYMS VMKI ***10033001-00283614-00000000*** számú számlájára történő átutalással, vagy csekken történő feladással teljesítheti.
20. A vendégszobák esetében az önköltség számítási szabályzatban meghatározott díjtól a kapacitáskihasználás növelése érdekében igazgatói, vagy gazdasági igazgatóhelyettesi engedéllyel lehet eltérni. A szállás igénybe vétele 6 éves kor alatt ingyenes, valamint a GYMS VMKI állománya és családtagjai részére az önköltség számítási szabályzatban rögzített szűkített költségvetési ár kérhető.
21. Valamennyi bérlemény igénybevételére vonatozó megkereséseket a GYMS VMKI ingatlangazdálkodási kiemelt főelőadója kezeli, ütemezi, tartja a kapcsolatot az igénylőkkel, visszajelez az igények elfogadásáról, rögzíti a lemondásokat, koordinálja az igénybevételt. A vendégszobák igénybe vételéről nyilvántartást vezet.
22. A vendégszoba igénybevételért fizetendő díjat az ingatlangazdálkodási kiemelt főelőadó az igénybevételt követően a megrendelőt a költségvetési osztályra továbbítja, aki a felmerült költségekről a számlát kiállítja.
23. Az igénybevevő az előre egyeztetett módon, az aláírt megrendelő felmutatása ellenében a bérlemény kulcsát érkezéskor megkapja. Távozás esetén a kulcsot az előre egyeztetett módon, a helyiség visszaellenőrzését követően leadja.
24. A bérlemények vonatkozásában a bérlő minden esetben kártérítési felelősséggel tartozik az általa okozott károkért, amely a hatályos jogszabályok értelmében rajta behajtható. A bérleményt rendeltetésszerűen használhatja csak. Amennyiben a terület átvétele alkalmával észlelt hibát nem jelzi haladéktalanul, úgy az a bérlemény hibátlan állapotának megfelelő szándéknyilatkozatként értékelhető.

A bérlő a megrendelési lap aláírásával elismeri, hogy a bérleményben és az ahhoz tartozó területen keletkezett káresetért teljes anyagi felelősséggel tartozik.

1. A Győr-Moson-Sopron Vármegyei Katasztrófavédelmi Kirendelségek épületeire vonatkozó bérlemények vonatkozásában a katasztrófavédelmi tevékenység zavartalan végrehajtását a bérlő semmilyen formában nem akadályozhatja és az azzal kapcsolatos zavaró következményeket eltűri.
2. Valamennyi vendégszoba vonatkozásában az igénybevevő köteles házirendet betartani.